bivirá: biblioteca virtual del aragonés
#000000
BIVIRÁ ye una ferramienta informatica que tiene como obchetivo proporzionar una dentrada unica ta dar a conoxer una parti releván d’a nuestra cultura espresada en as nuestras luengas propias, más que más en aragonés, pero tamién en catalán.
#000001
En iste sentiu s’ha creyato un azeso unico, que replega tanto os documentos de fichero escritos en cualsiquiera d’as variedaz d’as luengas d’Aragón, como os documentos en formato libro d’a literatura (churidica, relichiosa, festiva, literaria...) que ha dato a luenga aragonesa a o largo d’a suya istoria.
#000002
Os obchetivos que engalza son asabelos: dar a conoxer istos testos propios d’o nuestro amiro lingüistico, dinificar as luengas propias fablatas en Aragón, fazilitar o treballo d’estudiosos e investigadors d’a nuestra luenga, y, con tot ixo, premitir meter l’aragonés en o mapa d’o mundo.
#000003
Istas son cualques virtuz d’ista biblioteca sin papel que proposamos y que naxe como biblioteca virtual destinata a auespedar a más gran parti d’os testos que se conoxen en aragonés u con trazas aragonesas dende o sieglo X dica la autualidat, y en a cuala tamién s’acullen documentos medievals en catalán.
#000004